Kadettangen

Kadettangen er et nes ved utløpet av Sandvikselva ved Sandvika i Bærum. Området har fått navnet etter å ha blitt benyttet av kadetter fra Krigsskolen, i dag er det idrettsplass og badeplass om sommeren.

Historie 
Neset het opprinnelig Sandvikstangen, men området ble i årene 1820–1825 benyttet av Krigsskolen som bivuakkleir om sommeren. I 30 dager hver sommer gjennomførte 60 kadetter praktiske øvelser her. I 1869 ble området kjøpt av Krigsskolen og kadettene hadde frem til 1896 årlige sommerøvelser her. Bruken av området opphørte etterhvert som Krigsskolen ble utvidet og fikk andre øvingsområder.

Idrettsplass 

Fra 1902 leide Bærum kommune området til båtopplag, laste- og losseplass samt lekeområde. Etter forslag fra sportsklubben Grane i 1910 kjøpte kommunen området for kr 50 000 i 1916 til bruk som idrettsplass. I dag benyttes området fortsatt som idrettsplass og Bærum Sportsklubb og IL Tyrving holder til her.

I forbindelse med vinterlekene i 1952 ble enkelte av ishockeykampene avviklet på Kadettangen.

Badeplass og marked 
Det er anlagt badeplass på østsiden av tangen. I 1963 ble det anlagt bro over til Kalvøya. Området skal utvides kraftig med fyllmasser fra veiutbygging og er stengt i to år, frem til 2018.

Siden 1992 har det vært avholdt antikk- og bruktmarked på området om søndagene.

Referanser

Litteratur 
 Asker og Bærum leksikon, av Per Otto Borgen, Forlaget for by- og bygdehistorie 2006.

Eksterne lenker 
 
www.facebook.com/antikkogbrukt
 Om Kadettangen, fra nettstedet oslofjorden.com

Badeplasser i Bærum
Sandvika
Ishockeybaner i Norge